16. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 576 της 1/9 Ιουλ. 1980 (ΦΕΚ Α΄ 157) Περί χορηγήσεως αδειών εις αλιευτικά σκάφη δια την διενέργειαν δοκιμαστικής αλιείας. Έχοντες υπ’ όψει: 1.Τας διατάξεις του άρθρ. 10 του Ν.Δ. 420/70 «ΑΛΙΕΥΤΙΚΟΣ ΚΩΔΙΞ» 2.Την υπ’ αριθ. 47/11.3.80 γνωμοδότησιν του Συμβουλίου Αλιείας. 3.Την υπ’ αριθ. 555/1980 γνωμοδότησιν του Συμβουλίου της Επικρατείας, προτάσει του επί της Γεωργίας Υπουργού, αποφασίζομεν: Άρθρον μόνον.-1.Επιτρέπεται η υπό του Υπουργού Γεωργίας χορήγησις αδειών αλιείας αποκλειστικώς και μόνο δια δοκιμήν επί της αποδόσεως των διαφόρων κατηγοριών αλιευτικών μέσων και εργαλείων και των επιπτώσεων εκ της χρήσεως τούτων εις την ιχθυοπαραγωγήν, προς τον σκοπόν της προστασίας και ρυθμίσεως της αλιείας. 2.Οι υφιστάμενοι περιορισμοί εις την χρήσιν των διαφόρων μέσων και εργαλείων, αφορώνες εις την κατηγορίαν και τας διαστάσεις των αλιευτικών εργαλείων ως και των ισχυόντων τοπικών και χρονικών περιορισμών αλιείας, δεν ισχύουν δια τας εν παρ. 1 αδείας. 3.Αι εν παρ. 1 άδειαι δύνανται να χορηγούνται εις αλιευτικά σκάφη εξωπλισμένα με τα εν χρήσει μέσα και εργαλεία ή και με νέα τοιαύτα. 4.Εις τας ανωτέρω αδείας ορίζονται, τα χρησιμοποιούμενα εις τας δοκιμάς σκάφη, αι μέθοδοι και τα εργαλεία αυτών, ο σκοπός της δοκιμής, ο χρόνος και η περιοχή της διενεργείας των δοκιμών ως και οι τυχόν απαιτούμενοι τεχνικοί όροι και προϋποθέσεις δια την επιτυχίαν της δοκιμαστικής αλιείας. 